b'\n_START_ARTICLE_\nGranma (iot)\n_START_SECTION_\nAntecedents\n_START_PARAGRAPH_\nDespr\xc3\xa9s del frac\xc3\xa0s de l\'assalt a la Caserna Montcada (Santiago de Cuba, 26 de juliol de 1953), Fidel Castro i els seus companys supervivents van ser condemnats a diversos anys de pres\xc3\xb3. No obstant aix\xc3\xb2, la pressi\xc3\xb3 popular i l\'esfor\xc3\xa7 dels seus familiars, va fer que despr\xc3\xa9s de vint-i-dos mesos presos a l\'Illa de Pins, fossin amnistiats. Fidel Castro es va dirigeir a M\xc3\xa8xic on va organitzar una expedici\xc3\xb3 a Cuba per comen\xc3\xa7ar una insurrecci\xc3\xb3 armada contra la dictadura batistiana.\n_START_SECTION_\nCaracter\xc3\xadstiques del iot\n_START_PARAGRAPH_\nLa compra del iot la va realitzar el mexic\xc3\xa0 Antonio del Comte (conegut com a Cuate), qui encara conserva una c\xc3\xb2pia original de l\'escriptura de la compra-venda de l\'embarcaci\xc3\xb3. Segons el propi contracte, el iot va ser constru\xc3\xaft el 1943, "fet de fusta, motor d\'oli i amb una sola coberta, sense pal, proa inclinada i popa recta". L\'embarcaci\xc3\xb3 estava matriculada al Port de Tuxpan amb l\'objectiu de realitzar navegaci\xc3\xb3 d\'esbarjo.\n_START_SECTION_\nCaracter\xc3\xadstiques\n_START_PARAGRAPH_\nAltres Dades:_NEWLINE_Eslora: 13,25 metres_NEWLINE_M\xc3\xa0nega: 4,76 metres_NEWLINE_Puntal: 2,4 metres_NEWLINE_Tonatge brut: 54,88_NEWLINE_Tonatge net: 39,23_NEWLINE_Motors: 2 motors Gray GM._NEWLINE_Pot\xc3\xa8ncia: 225 c/c.\n_START_SECTION_\nTravesia\n_START_PARAGRAPH_\nPoc despr\xc3\xa9s de mitjanit, el 25 de novembre de 1956, al port mexic\xc3\xa0 de Tuxpan (Veracruz, M\xc3\xa8xic), el iot Granma va salpar amb 82 membres del moviment 26 de juliol, incloent Fidel Castro, el seu germ\xc3\xa0, Ra\xc3\xbal Castro, Che Guevara i Camilo Cienfuegos. El grup, que m\xc3\xa9s tard va arribar a ser conegut col\xc2\xb7lectivament com "los expedicionarios del iote Granma" (expedicionaris del iot Granma), van partir de Tuxpan a les 2 del mat\xc3\xad. Despr\xc3\xa9s d\'una s\xc3\xa8rie d\'imprevistos, com ara la mancan\xc3\xa7a d\'aliments i la mala mar, van desembarcar el 2 de desembre a la Platja Las Coloradas, municipi de Niquero, a la prov\xc3\xadncia (actual) de Granma. E El iot va ser pilotat per Norberto Collado Abreu, veter\xc3\xa0 de la Marina cubana i aliat de Castro. La ubicaci\xc3\xb3, d\'on va salpar, va ser triada per emular el viatge de l\'heroi nacional Jos\xc3\xa9 Mart\xc3\xad, que havia arribat a la mateixa regi\xc3\xb3 61 anys abans durant les guerres d\'independ\xc3\xa8ncia del govern colonial espanyol.'